Diari Oficial de la Generalitat Valenciana


Sumari del DOGV 1984, del 15-03-1993 (1993/827385)

ORDRE de 19 de gener de 1993, de la Conselleria de Cultura, Educació i Ciència, per la qual es regula la concessió de subvencions destinades a municipis per al foment i promoció de la pràctica esportiva, durant l'any 1993.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/19/(2)/dof/vci/html**

### Dades del document

Número de DOGV
:   1984

Data del DOGV
:   15-03-1993

Secció del DOGV
:   DISPOSICIONS GENERALS

Número del document
:   1993/827385


Data del document
:   19-01-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 19 de gener de 1993, de la Conselleria de Cultura, Educació i Ciència, per la qual es regula la concessió de subvencions destinades a municipis per al foment i promoció de la pràctica esportiva, durant l'any 1993.  
D'acord amb el que estableix l'article 31-28 de l?Estatut d'Autonomia de la Comunitat Valenciana, l?esport es competència exclusiva de la Generalitat Valenciana.  
La Generalitat Valenciana pretén fomentar la difusió i pràctica de l?esport a la nostra comunitat i fonamentalment promoure l?esport que, a nivell municipal desenvolupen els ajuntaments o fundacions i patronats esportius municipals que per delegació ho tinguen assumit.  
En a virtut d'això, i d'acord amb el que estableix el text refós de la Llei d'Hisenda Pública de la Generalitat Valenciana aprovada per Decret Legislatiu de 26 de juny de. 1991, del Consell de la Generalitat Valenciana.  
ORDENE:  
Primer Finalitat i beneficiaris de les subvencions  
1. Objecte.  
1. 1. Les subvencions objecte d'aquesta ordre tindran com a finalitat possibilitar la realització d'activitats de foment i promoció de l'activitat esportiva en col·laboració amb la Direcció General d'Esports per part dels ajuntaments que acomplesquen els requisits exigits per aquesta convocatòria.  
1.2. Programes. Els programes a subvencionar vindran referits a les activitats següents:  
1.2.1. Programes de promoció esportiva de la Conselleria de cultura, Educació i Ciència, assumits pels municipis en col·laboració amb la Direcció General d'Esports.  
Per a l?exercici de 1.993 s'inclouran els següents:  
a) Fase municipal dels Jocs Esportius de la Generalitat Valenciana.  
b) Estades esportives d'estiu, prèviament concertades amb els municipis on han de realitzar-se.  
1.2.2. Esdeveniments esportius de caràcter extraordinari.  
Entenent com a tals aquelles activitats esportives la celebració de les quals tinga especial transcendència en l?àmbit de la Comunitat Valenciana i organitzada en col·laboració amb la federació de l?esport corresponent de la Comunitat Valenciana.  
El finançament d'aquests ha de concertar-se prèviament amb la Direcció General de l?Esport. En aquest cas, l?import de la subvenció podrà arribar fins al 30% del pressupost de l'activitat.  
Per a la valoració d'aquestes es tindrà en compte la importància de l'activitat i la possibilitat, per part dels beneficiaris d'obtenir a altres mitjans de finançament.  
1.3. Beneficiaris.  
Podran sol·licitar aquestes subvencions els ajuntaments i fundacions o patronats esportius municipals de la Comunitat Valenciana amb competències assumides per delegació d'aquells.  
Segon. Dotació  
2. Les subvencions per un import màxim de cinquanta nou milions dues-centes noranta dos mil tres-centes trenta-vuit pessetes (17.072.539 PTA) es satisfaran amb càrrec al capítol IV de la secció 09, servei 10, programa 457.10 i línia 402 dels Pressuposts de la Generalitat Valenciana per a 1993, seran concedides, sempre que existesca crèdit a l?efecte fins l'1 de novembre de 1993.  
Tercer. Sol·licituds i documentació  
3. 1. Presentació de sol·licituds.  
3. 1. 1. Les sol·licituds es dirigiran a la Conselleria de Cultura, Educació i Ciència, Direcció General de l?Esport i podran presentar-se allà mateix, a les Direccions Territorials de Cultura i Educació d'Alacant, Castelló o València, als centres d'informació de l?Oficina d'Informació, Iniciatives i Reclamacions de la Generalitat Valenciana o per qualsevol dels mitjans establerts per l'article 66 de la Llei de Procediment Administratiu.  
3.1.2. Termini de sol·licitud: les sol·licituds i projectes hauran de presentar-se com a mínim en un termini de 30 dies abans del començament de l'activitat i sempre abans del 30 de setembre de l'any en curs, havent de desenvolupar-se durant aquest exercici econòmic.  
3.1.3. Quan la sol·licitud no reunesca els requisits o falten documents complementaris se requerirà els interessats perquè ho reparen en el termini de deu dies, advertint-los que s'arxivarà l?expedient en acabar el termini sense presentar-ho.  
3.1.4. L'admissió a tràmit d'una sol·licitud de subvenció o ajuda no generarà cap compromís de concessió d'aquella.  
3.2. Documentació.  
3.2. 1. Instància, el model de la qual figura com a annex 1, d'aquesta ordre, romandrà a disposició dels interessats a les Direccions Territorials de Cultura, i Educació d'Alacant, Castelló i València.  
3.2.2. Descripció del projecte d'activitat a realitzar  
3.2.3. Pressupost d'ingressos i despeses, on figurarà la relació de totes les ajudes o subvencions sol·licitades i/o concedides per qualsevol administració o ens públic i privat per financiar aqueixa activitat.  
3.2.4. Certificat d'acord de l'òrgan corresponent on s'inclouran les dades següents:  
- Facultar el president de l?entitat local de la qual es tracte per sol·licitar de la Conselleria de Cultura, Educació i Ciència l'ajuda necessària per a l?execució de l'activitat que es desitja que se subvencione i per subscriure tots aquells documents que puguen derivar-se de l?execució d'aquella.  
- Compromís d'acceptació futura de la subvenció sol·licitada en els termes en què la conselleria la podia concedir, cas de resultar beneficiaris.  
- Compromís de la corporació local de finançament i posterior abonament de la part de l'import no subvencionat. Tol això segons les quantitats reflectides en el pressupost d'aquella.  
- Compromís que l?execució de l'activitat s'adaptarà a previst en el projecte.  
Quart. Valoració i resolució  
4.1. Per a l'adjudicació de les. subvencions, el Servei de Promoció de l?Esport, de la Direcció General de l?Esport, realitzarà l?oportuna valoració, després de l?informe, si escau, de les direccions territorials de Cultura i Educació, i l?entrevista, si pertoca, amb els sol·licitants, la qual traslladarà al Director General de l?Esport.  
4.2. La Direcció General de l?Esport podrà recaptar totes aquelles informacions, aclariments o documents complementaris que considere necessaris per al seu assessorament. Després d'això elevarà la proposta d'adjudicació de les ajudes al Conseller de Cultura, Educació i Ciència.  
4.3. Podrà ser causa de denegació de la subvenció no haver justificat com cal altres subvencions concedides anteriorment.  
4.4. Concedida la subvenció es notificarà als interessats per la Direcció General de l?Esport o la Direcció Territorial de Cultura i Educació de la província corresponent.  
Cinqué. Obligacions dels beneficiaris.  
5.1. Realitzar l'activitat que fonamenta la concessió de la subvenció.  
5.2. Acreditar la realització de l'activitat i el compliment dels requisits i condicions que determinen la concessió o benefici d'aquelles.  
5.3. Sotmetre's a les actuacions de control financer que corresponen a la Intervenció General en relació amb les subvencions concedides.  
5.4. Comunicar l?obtenció de subvencions o ajudes per a la mateixa finalitat procedents de qualsevol altres administracions o ens públics o privats.  
5.5. Notificar als organismes corresponents qualsevol proposta de canvi o modificació del programa i despeses presentats, en el moment quan es produesca.  
Tota alteració en les condicions considerades per a la concessió de la subvenció i en tot cas l?obtenció concurrent de subvencions o ajudes atorgades per altres administracions o entitats públiques, podran donar lloc a la modificació de la resolució de concessió.  
5.6. Fer constar en tota la informació o documentació pròpia de l'activitat que aquella està subvencionada per la Conselleria de Cultura, Educació i Ciència.  
5.7. L'import de les subvencions regulades en aquesta ordre no podrà superar en cap cas, aïlladament o en concurrència amb altres subvencions o ajudes el cost de l'activitat a desplegar pel beneficiari.  
5.8. La realització del programa d'activitats per al qual es concedirà la subvenció serà de responsabilitat exclusiva de l?entitat, també seran al seu càrrec els mitjans humans i materials necessaris per al compliment, inclús les obligacions fiscals i de seguretat social derivades d'aquelles.  
Sisé. Procediment per al pagament  
El tràmit de les subvencions es farà de la manera següent:  
- El 40% de l?import es lliurarà immediatament a la concessió i en ser presentada l'acceptació d'acord el punt 3.2.4 d'aquesta ordre.  
- El 60% corresponent al segon lliurament, s'abonarà després de la justificació de la despesa, segons el que preveu l'apartat seté.  
Seté. Justificació de la subvenció  
7.1. Les entitats subvencionades queden obligades a presentar davant la Direcció General de l?Esport, a través de la Direcció Territorial de Cultura i Educació de la seua província, per duplicat exemplar la següent documentació.  
a) Memòria de l'activitat amb la informació sobre el desenvolupament i conclusió, i on s'inclouran els punts següents:  
- Nom del promotor (ajuntament, fundació o patronat esportiu municipal).  
- Denominació, dates i hores de realització; nombre de participants per edat, sexe, modalitats esportives practicades i instal·lacions utilitzades.  
- Relació de tècnics a càrrec de l'activitat i titulació esportiva d'aquests.  
- Informe de l'activitat en l'aspecte tècnic.  
- Valoració d'aquesta pel que fa a resultats obtinguts en la promoció esportiva i influència en la població, i tota aquella informació que es considere d'interés.  
b) Certificació de la despesa, expedida per l?interventor de l?ens públic amb el vist-i-plau del president, el model de la qual figura com a annex II, on es detallarà:  
- L'import de la despesa contreta per l'activitat, amb separació de l'aportació del promotor o altra entitat que la subvencione i de la subvenció aportada per la Conselleria de Cultura, Educació i Ciència.  
- Els perceptors amb especificació del concepte i l?import pertinent a cada creditor.  
- Lloc on queden dipositats els documents originals, els quals hauran de ser custodiats per l?entitat i romandran a disposició de les persones que ho pogueren sol·licitar en representació de la Conselleria de Cultura, Educació i Ciència o d'altres organismes competents.  
7.2. El termini de justificació serà de 30 dies des de l'acabament de l'activitat i en tot cas se presentarà abans del 15 de novembre de l'any en curs.  
7.3. La justificació ha de fer-se pel total del pressupost aprovat en el projecte inicial de l'activitat. Cas que la despesa haja estat inferior a la pressupostada, hauria de raonar-se la reducció.  
7.4. Els conceptes de la despesa no podran ser diferents als que figuraven en la sol·licitud de subvenció i aprovats per la Conselleria de Cultura, Educació i Ciència.  
Vuité  
La Conselleria de Cultura, Educació i Ciència es reserva el dret de realitzar el seguiment de les activitats subvencionades i a inspeccionar la destinació de la subvenció concedida- i podrà ser causa d'anul·lació o reducció d'aquella l'incompliment del programa, en especial dels objectius, i l'ocultació de dades referents al total dels ingressos i despeses de l'activitat.  
Nové  
Serà procedent el reintegrament de les quantitats percebudes i l'exigència dels interessos de demora des del moment del pagament de la subvenció en els casos previstos en la Llei d'Hisenda Pública de la Generalitat Valenciana.  
DISPOSICIONS FINALS  
Primera  
Aquesta ordre entrarà en vigor l?endemà de la publicació en el DOGV.  
Segona  
S'autoritza el Director General de l?Esport per dictar les resolucions necessàries per al desenvolupament i execució d'aquesta ordre.  
València, 19 de gener de 1993.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
GENERALITAT VALENCIANA   
CONSELLERIA DE CULTURA, EDUCACIO I CIÈNCIA   
Direcció General de l?Esport  
Projecte d'activitat esportiva - any 19.. Exp. núm. ...  
... amb DNI núm. ... com a (1)... i en nom i representació de l?entitat..., amb domicili a ... C/ ... i núm. d'identificació fiscal ...  
SOL·LICITE que em siga concedida una subvenció per a la realització de l'activitat anomenada ... el projecte de la qual es descriu en la documentació adjunta, assumesc totes les responsabilitats que puguen derivar-se de la realització de l'activitat i sol·licite les autoritzacions que per a la realització d'aquesta siguen establertes.  
Així mateix, em compromet a complir tots els requisits especificats en la normativa vigent aprovada per la Conselleria de Cultura, Educació i Ciència i declare no haver desfigurat la veritat ni ocultat informació referent a les dades que consten en la present sol·licitud.  
..., ... de ... de 19..   
Signatura i segell  
CONSELLERIA DE CULTURA, EDUCACIO I CIENCIA- DIRECCIÓ GENERAL DE L'ESPORT  
(1) President de l'entitat o alcalde- president de la corporació local.  
(2) Ajuntament, patronat o fundació esportiva municipal Documentació que s'hi adjunta  
A - Descripció de l'activitat   
B - Pressupost  
C - Certificat d'acord d'acceptació i compromís de realització de l'activat.  
ANNEX II  
... secretari/a o interventor/a de l?ens públic ... (...)  
CERTIFIQUE que les despeses ocasionades pel desenvolupament de l'activitat de promoció esportiva anomenada « ... » i organitzada per aquesta entitat durant les dates compreses entre el ... de ... de 199.. i el ... de ... de 199.., per a la qual fou sol·licitada subvenció, d'acord amb la normativa vigent per a 1993, en matèria de subvencions, són els detallats tot seguit:  
Perceptor (1) Concepte (2) Import / PTA,  
 ... ... ...  
 ... ... ...  
 TOTAL   
Que la despesa mencionada ha estat finançada amb les aportacions següents:  
Subvenció de la Conselleria de Cultura, E. i C.: ... PTA.  
Aportació de l?entitat: ... PTA.  
Aportació dels participants : ... PTA.  
Altres: (3) ... PTA.  
Els justificants originals es troben dipositats i custodiats en el domicili: ... d'aquesta entitat, a disposició de les comprovacions que pertoque.  
I perquè conste als efectes de presentació davant la Conselleria de Cultura, Educació i Ciència, signe a ... a ... de ... de 19  
Vist i plau. Signatura i segell L'alcalde o el president  
1) Hauran de relacionar-se nominalment tots els perceptors.  
2) Desplaçaments, adquisició de material, altres despeses citades.  
3) Assenyalar altres col·laboradors (diputació, empreses, etc.)


Còpia Permalink ELI